L'Esquerra de Castelló exposa les seues propostes en matèria de Cultura\nJosep Vicent Vicent, candidat de l'Esquerra de Castelló per Esquerra Republicana del País Valencià, ha volgut explicar avui les propostes de la seua coalició en relació a la Cultura després del debat celebrat ahir: “La Cultura és per a nosaltres un dels apartats principals a fomentar a l’Ajuntament, molt especialment els apartats relatius a la nostra cultura popular, al foment de la nostra llengua i a la necessitat de ficar en valor el nostre patrimoni. Són moltes les malifetes que el PP ha estat portant endavant en les darreres legislatures en aquest àmbit: Una utilització cada vegada menor del valencià en actes públics i en difusió, inexistent rehabilitació d’edificis i monuments emblemàtics tal com el Segon Molí o l’antiga Muralla o la quasi inexistent aposta pels artistes de Castelló. Aquest desinterés és el que demostra que n'hi ha molt treball per fer”.\nEn aquest sentit, el candidat de la coalició d'Esquerres va voler diferenciar les propostes per apartats: “En primer lloc, volem parlar de patriomi, i ací l'apartat més important és la rehabilitació i posada en valor del nostre patrimoni cultural. En aquest sentit, la redacció d'un Pla d'Adequació i Posada en Valor del Segon Molí que es realitze amb l'acord necessari de l'associació veïnal del Segon Molí resulta prioritari. També volem que es realitze la inversió necessària i suficient per a renovar i adequar les instal·lacions del Planetari de Castelló, amb la realització d'un Pla de Modernització que incloga la implementació de nous materials interactius i l'ús tecnologies de la informació, perquè no pot ser que aquest continue en el mateix estat des de fa 20 anys”.\nDins de l'àmbit de les festes, el representant de l'Esquerra de Castelló ha volgut mostrar el seu suport a les festes populars i participatives: “Des de l'Esquerra de Castelló apostem per unes festes populars i participatives- Per això, volem crear dins del patronat de festes una comissió de festes participatives. Aquesta comissió elaboraria propostes sobre els actes oficials del programa de festes, així com al voltant de la distribució de la despesa del patronat de festes, dels actes, la seua ubicació i els horaris. A més, volem que es redacte un reglament de festes participatives per part d'aquesta comissió que establisca ferramentes per a la participació de tota la ciutadania, mitjançant enquestes, votacions i altres mètodes de democràcia directa, de forma que les festes puguen ser de tots i totes. Parlant en un àmbit més general, apostem per la diversificació de l’oferta lúdic-festiva als barris, el qual passa obligatoriament per uns veritables pressupostos participatius. El fet que les festes siguen completament alienes a la ciutadania avui dia és la simple voluntat del Partit Popular”.\nEn un altre sentit, el candidat d'esquerres ha volgut fer referència a la promoció dels artistes locals: “Des de l'Esquerra de Castelló considerem prioritari el foment de les i els artistes de Castelló mitjançant ajudes, concursos i jornades, programant actes i esdeveniments on participen artistes de Castelló. Per a potenciar aquest fet, proposem l'habilitació de locals d’assaig, d’actuacions, conferències i exposicions gratuïts a l’abast dels i les artistes, grups, associacions de Castelló. No volem oblidar-nos d'instar a la Conselleria d'Educació a posar en marxa el nou conservatori superior de música, vella promessa incomplida pel PP. Promourem investigacions relacionades amb la Memòria Històrica. Donarem difusió de les activitats culturals que es realitzen als diferents espais públics de Castelló així com a l’UJI i a les diferents associacions. Per últim, apostarem per les activitats de foment de la lectura i per ampliar l’horari de biblioteques, sobretot en períodes d'examens”.\nJosep Vicent Vicent va voler deixar per a l'últim lloc les propostes en matèria de política lingüística: “Per a nosaltres, el valencià es una variant enriquidora de la llengua catalana, una llengua que hem de parlar, llegir i escriure, que ha de ser coneguda per tot el poble valencià i que ha de garantir-se el seu ús plenament normal i a tots els àmbits. Defensem la unitat de la llengua al carrer, a l’escola, al treball i també a Europa. L’ús, la normalització i la unitat de la llengua són els tres eixos sobre els quals se sustenta el seu futur. Per aquests motius instarem al manteniment de les línies en valencià i garantir l’ensenyament en valencià, promourem i donarem suport als equips que elaboren i editen materials didàctics en valencià, així com a les AMPES i a les iniciatives i actuacions que impulsen a fi d’aconseguir una escola pública, valenciana i de qualitat. Dotarem els serveis de normalització i promoció lingüística amb més recursos humans, materials, econòmics i organitzatius per a desenvolupar eficaçment les tasques que tenen encomanades. Elaborarem plans i programes d’iniciació, coneixement i ús en valencià per a adults, tenint en compte especialment les persones nouvingudes. Establirem un Pla Integral de Normalització Lingüística per garantir l’ús del valencià en l’administració i el seu foment com a mitjà de comunicació de prestigi. Incentivarem la retolació pública en valencià d’establiments, d’ofertes comercials i de serveis. Oferirem recursos públics de traducció, correcció, orientació, de textos i produccions lingüístiques per als àmbits empresarials. Dissenyarem noves experiències diverses d’aprenentatge tutoritzat del valencià en els espais del lleure i, finalment, garantirem que tot el material editat a l’ajuntament així com la difusió i presentació dels actes estiga en valencià.


Siracusa Casa Vacanze Siracusa Itàlia - Ofertes d'hotels amb els MILLORS DESCOMPTES EN LÍNIA\nsofocle 4, Siracusa Centre, Siracusa, Itàlia, 96100 - Veure al mapa\nMés informació sobre Siracusa Casa Vacanze\nBen posicionat a Syracuse City Center, Siracusa Casa Vacanze és un lloc ideal d'inici d'excursions a Siracusa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSiracusa Casa Vacanze també ofereix moltes instal.lacions per enriquir la seva estada a Siracusa. Wi-Fi gratuït en totes les habitacions, transport hotel/aeroport, ascensor, servei de llançadora, lloguer de bicicletes són només algunes de les comoditats que fan que Siracusa Casa Vacanze sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, escriptori, mini bar, balcó/terrassa per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent solàrium. Sigui quin sigui el motiu del seu viatge, Siracusa Casa Vacanze és una selecció idònia per a la vostra estada a Siracusa.\nTots els tipus de viatgers (85) Parelles (48) Viatgers en solitari (11) Famílies amb infants petits (15) Famílies amb infants grans (2) Grups (9)\nOhjeong, Corea del Sud


Parròquia Crist Rei - Reus: Quina alegria quan em digueren: anem a la casa del Senyor. Augureu la pau a Jerusalem.\nQuina alegria quan em digueren: anem a la casa del Senyor. Augureu la pau a Jerusalem.\nLes notícies de l’Orient ens commouen, la interminable i quasi oblidada guerra de Síria i els enfrontaments atroços d’Egipte. La desolació de les esglésies cristianes, (aquesta setmana han cremat trenta sis esglésies d'El Caire)... Visquem intensament la solidaritat amb el sofriment del món, i encara que sembla que nosaltres no podem fer res, sí que podem pregar. La pregària és un signe de comunió i un deixar la història dels homes a les mans de Déu (només a la fi del temps sabrem de l’eficàcia de les nostres pregàries).\nTanta notícia de guerra, de morts i de dolor contrasta amb el pelegrinatge a Terra Santa d’aquest estiu. Es tant gran entrar a la Basílica del Sant Sepulcre, allí en els llocs sants de la redempció (el calvari i el sepulcre de Crist) totes les confessions cristianes hi volen ser. Totes tenen en comú la professió de fe en Crist, Fill de Déu. Quan entres en el Sant Sepulcre (el Senyor em va concedir de celebrar-hi l’Eucaristia) i veneres amb els llavis i el cor la pedra on el Senyor fou dipositat, només és possible una pregària: «Senyor, fes-me sempre, fins al final de la vida:testimoni de la vostra resurrecció».\nPreguem , estimats feligresos de Crist Rei de Reus, per la pau a Terra Santa, a Síria, a Egipte... prenem el rosari i resem els Salms:\nCompadiu-vos de la filla de Sió i dels seus fills. Es Raquel que plora els seus fills i ningú la pot consolar, perquè ja no hi són.\nPer acabar, mirem aquest vídeo en homenatge als serveis de Càritas del Líban:


Laia Cladellas i Gonzalo Redondo, alumnis de la Fundació Conservatori Liceu, guanyen un dels “Premis de Lied/Cambra Conxita Badia” – Fundació Conservatori Liceu\nEls exalumnes del Centre Superior de Música Liceu Laia Cladellas, soprano i Gonzalo Redondo, piano han estat els guanyadors del “Premi Temporada Lírica de Calella” dels “Premis de Lied/Cambra Conxita Badia”.\nLa final del concurs dels “Premis de Lied/Cambra Conxita Badia” es va celebrar el passat 6 de setembre a l’Església de Santa Maria de Camprodon davant d’un jurat expert de professionals i pedagogs en actiu com són Maria Teresa Garrigosa, Margarida Lladó, Salvador Parron, Elisenda Cabero i Albert Deprius.\nLaia Cladellas, soprano i Gonzalo Redondo al piano, alumnes del gran pianista, i enyorat professor del Centre Superior Àngel Soler, van interpretar les obres «Allerseelen» de R. Strauss i «Jo et pressentia com la mar» de F. Mompou.\nLaia Cladellas va realitzar els estudis de cant al Centre Superior Liceu amb la professora Ana María Sánchez i el professor Oriol Rosés, i música de cambra amb David Malet i Àngel Soler. Gonzalo Redondo va fer els seus estudis superiors amb Stanislav Pochekin i música de cambra amb Àngel Soler.\nLa figura artística de Conxita Badia (1897-1975) dona nom a aquest esdeveniment i tal com explica Mònica Bargalló, soprano i coordinadora dels “Premis de Lied/Cambra Conxita Badia”: “vol ser un homenatge a una artista amb una trajectòria d’ambaixadora de la cultura catalana a l’exili, també fou amiga de Pau Casals, deixeble de Granados i inspiradora de molts compositors catalans, espanyols i sud-americans. Va estrenar moltes obres i va col·laborar amb Gerhard, Bonet, Nin, Falla, Pedrell, Mompou, Montsalvatge, Toldrà, Ginastera, Guastavino, fins a Narcisa Freixa entre molts d’altres que van escriure per a la seva veu. Reconeguda per ser mestra de Montserrat Caballé, amiga d’Alicia de Larrocha… va ser mestra de mestres i impulsora de grans professionals contemporanis”. Els Premis compten amb el suport de l’Ajuntament de Camprodon, l’Escola Pública Doctor Robert, la Parròquia de Beget, Òmnium Cultural, Consells Comarcals del Ripollès i la Garrotxa, la filla del compositor Narcís Bonet, i la Família de Conxita Badia.


Papadam amb chutney de pebrots\n1 paquet de Papadam\nq/s Chutney de Pebrot Culinary Journey\nq/s Oli de gira-sol Sal\nFregir els papadam en oli de gira-sol a 180ºC i escórrer.\nSalar lleugerament i servir amb un bol a part amb el Chutney de Pebrots per dipejar.\nThis entry was posted in Vídeos, Cuina, Culinary Journey, Aplicació Tradicional, Tempura / fregit / massa fregida / confitat en oli and tagged Chutney de pebrot on 2 February, 2015 by mazedonia.\n100 g llom de porc\n20 g ou pasteuritzat\n10 g Panko de Blat Sosa\nEmpanar el filet de porc, prèviament salat, amb farina, ou i panko. Per aquest ordre.\nFregir a 180 º C fins que estigui ben daurat i cuit per dins.\nFiletejar i servir amb Salsa Tonkatsu per sobre.\nThis entry was posted in Vídeos, Cuina, Culinary Journey, Aplicació Tradicional, Tempura / fregit / massa fregida / confitat en oli and tagged Panko de blat, Salsa tonkatsu on 2 February, 2015 by mazedonia.\n200 g xai\nq/s Panko Flakes de Blat Sosa\n10 g Tomàquet Concentrat Culinary Journey\nEn un pot, posar a bullir les patates prèviament pelades i tallades.\nA part, picar la carn de xai i saltar fins que estigui ben daurada.\nAfegir el sofregit de ceba i el tomàquet Concentrat, posar a punt de sal i mullar amb aigua.\nCuinar fins que perdi totalment l'aigua i obtenir un guisat cremós. Reservar.\nUn cop cuita la patata escórrer.\nPreparar un roux torrat amb la mantega i la farina i afegir la patata, retirar del foc i treballar enèrgicament amb l'ajuda d'una pala de plàstic fins a obtenir una massa ferma i llisa. Deixar refredar.\nFormar boles amb aquesta massa d'uns 15 g, estirar entre 2 trossos de paper film fins a obtenir una hòstia que omplirem amb el guisat de be.\nRefredar aquestes boles a la nevera.\nArrebossar amb farina, ou i panko en aquest ordre i fregir a 180ºC fins que estiguin daurades. Escórrer.\nServir amb una punta de maionesa i una altra de Harissa a la copa.\nThis entry was posted in Vídeos, Cuina, Culinary Journey, Aplicació Moderna, Tempura / fregit / massa fregida / confitat en oli and tagged Tomàquet concentrat, Sofregit de ceba, Harissa, Panko flakes de blat on 2 February, 2015 by mazedonia.\nGamba vermella en tempura amb salsa tentsuyu\n100 g Farina Soft Tempura Sosa\nPeleu les gambes deixant la punta de la cua i reservar.\nEn un bol, barrejar la Farina Soft Tempura amb l'aigua. Reservar.\nCondimentar les gambes amb sal i submergir deixant la punta de la cua neta de tempura.\nFregir a 180 º C fins que estiguin daurades. Escórrer.\nServir amb un bol de Salsa Tentsuyu a part per mullar.\nThis entry was posted in Vídeos, Cuina, Culinary Journey, Aplicació Tradicional, Tempura / fregit / massa fregida / confitat en oli and tagged Soft tempura, Salsa tentsuyu on 2 February, 2015 by mazedonia.\nRoll de secret ibèric i tonkatsu\n100 g secret ibèric de porc\n10 g Airbag de Porc Farina Sosa\nLaminar el secret ibèric de manera que quedi en 2 mm de gruix. Pintar aquesta lamina amb Salsa Tonkatsu i enrotllar.\nUn cop fet això, empanar el roll amb farina, ou i la Farina de Airbag Porc. Per aquest ordre.\nFregir fins que estigui daurat assegurant que queda cuit per dins.\nThis entry was posted in Vídeos, Cuina, Culinary Journey, Aplicació Moderna, Tempura / fregit / massa fregida / confitat en oli and tagged Salsa tonkatsu, Airbag de porc farina on 2 February, 2015 by mazedonia.\nTempura de verdures amb salsa tentsuyu\n20 g pastanaga\n20 g carbassó\n20 g enokis\n10 g pebrot vermell\n10 g pebrot verd\n50 g Orient Tempura Sosa\n25 g aigua freda\nTallar totes les verdures en juliana i barrejar en un bol.\nA part, barrejar la Orient Tempura amb l'aigua i una mica de sal, agitar fins a obtenir una massa fina i homogènia.\nSubmergir les verdures en la tempura i fregir formant uns bunyols fins que quedin ben daurats. Escórrer i reservar.\nServir amb un bol amb Salsa Tentsuyu per mullar la tempura.\nThis entry was posted in Vídeos, Cuina, Culinary Journey, Aplicació Tradicional, Tempura / fregit / massa fregida / confitat en oli and tagged Orient tempura, Salsa tentsuyu on 2 February, 2015 by mazedonia.\nPeleu les patates i tallar-les en cubs de 1,5x1,5 cm.\nFregir en oli de gira-sol fins que estiguin daurades. Escórrer i posar a punt de sal.\nPreparar l'allioli amb ajuda d'un túrmix, barrejar l'all amb el rovell, triturar i muntar alhora que s'afegeix l'oli a fil.\nDisposar les patates en una cistella metàl·lica amb paper de diari parafinat, salseu amb l'allioli i la Salsa Brava desitjada per sobre.\nEscampar el cibulet picat.\nThis entry was posted in Vídeos, Cuina, Culinary Journey, Aplicació Tradicional, Tempura / fregit / massa fregida / confitat en oli and tagged Salsa brava on 2 February, 2015 by mazedonia.\nArticles 11 a 20 de 31 en total


internacional Archives - Pàgina 17 de 17 - Xarxa Vives d'Universitats\nEl programa Cultur Pro consolida 9 grups d’intercanvi lingüístic\nNova convocatòria d’intercanvis docents amb universitats alemanyes\nObert el procés de selecció de professorat per impartir el mòdul especialitzat de la convocatoria de 2011 del Programa de Qualificació Complementària en llengua i cultura catalanes. Les sol·licituds es poden presentar fins al 6 de març.\nLes universitats dels territoris de parla catalana i els centres d’educació superior del continent americà mantenen convenis de col·laboració en matèries com l’intercanvi d’estudiants i de professorat i la col·laboració en màsters i projectes de recerca.\nLa regió universitària Vives es promou a Expolangues París 2011\nLa Xarxa participa a la fira -que comença avui- a través de l’estand de l’Institut Ramon Llull, on es difon informació sobre els programes EILC de cursos de català per als estudiants Erasmus.\nL’Ajuntament de Torelló convoca la quarta beca Segimon Serrallonga\nLa convocatòria s’adreça a titulats o estudiants de darrer any de les àrees de d’Humanitats, Arts, Ciències Socials i Ciències de l’Educació i s’orienta a l’ampliació d’estudis universitaris a l’estranger. La beca contempla una dotació econòmica de 15.000 euros i la Xarxa Vives col·labora en la difusió.


Roser Bona - Disseny gràfic\nRoser Bona d'ara endavant denominat el prestador, responsable d'aquest lloc web, posa a la disposició dels usuaris el present document amb el qual pretén donar compliment a les obligacions disposades en la Llei 34/2002, de Serveis de la Societat de la Informació i del Comerç Electrònic (*LSSI-CE), així com informar a tots els usuaris del lloc web respecte a quins són les condicions d'ús.\nEl prestador es reserva el dret a modificar qualsevol tipus d'informació que pogués aparèixer en el lloc web, sense que existeixi obligació de *preavisar o posar en coneixement dels usuaris aquestes obligacions, entenent-se com a suficient amb la publicació en el lloc web del prestador.\nEl prestador no es fa responsable de la informació i continguts emmagatzemats, a títol enunciatiu però no limitatiu, en fòrums, xat´s, generadors de blogs, comentaris, xarxes socials o qualssevol un altre mitjà que permeti a tercers publicar continguts de forma independent a la pàgina web del prestador. No obstant això i en compliment del que es disposa en l'art. 11 i 16 de la *LSSI-CE, el prestador es posa a la disposició de tots els usuaris, autoritats i forces de seguretat, i col·laborant de forma activa en la retirada o si escau bloqueig de tots aquells continguts que poguessin afectar o contravenir la legislació nacional, o internacional, drets de tercers o la moral i l'ordre públic. En cas que l'usuari consideri que existeix en el lloc web algun contingut que pogués ser susceptible d'aquesta classificació, es prega el notifiqui de forma immediata a l'administrador del lloc web.\nEl prestador es troba profundament compromès amb el compliment de la normativa espanyola de protecció de dades de caràcter personal, i garanteix el compliment íntegre de les obligacions disposades, així com la implementació de les mesures de seguretat disposades en l'art. 9 de la Llei 15/1999, de Protecció de Dades de Caràcter Personal (*LOPD) i en el Reglament de Desenvolupament de la *LOPD.\nEn compliment de la la Llei Orgànica 15/1999 sobre Protecció de Dades de Caràcter Personal (*LOPD) el nostre fitxer de dades està inscrit en el Registre General de Protecció de Dades. El dret a accés, rectificació, cancel·lació i oposició podrà exercitar-se mitjançant correu ordinari a XXXXXX.\nPer a la resolució de totes les controvèrsies o qüestions relacionades amb el present lloc web o de les activitats en ell desenvolupades, serà aplicable la legislació espanyola, a la qual se sotmeten expressament les parts, sent competents per a la resolució de tots els conflictes derivats o relacionats amb el seu ús els Jutjats i Tribunals de Girona.\nNota Legal | Politica de cookies | By: Blaupixel.com\nAllotjament web per creativaonline.cat\nCopyright © 2016 Todos els drets reservats


La Fundació Gala-Salvador Dalí viatja a l’exterior per sortir de la crisi | Cultura | EL PAÍS Catalunya\nUn moment de la instal·lació immersiva 'Dalí. L'enigma sense fi', que es veurà a París a partir del 19 de maig.\nBarcelona 12 MAI 2021 - 10:39\tCEST\nL'any 2020 va ser terrible per als museus a causa del tancament arran de la pandèmia. Sobretot, pels que han basat el seu model econòmic en els ingressos que generaven els turistes i que rebien poca o cap aportació de les administracions. Com la Fundació Joan Miró, el Museu Picasso i, sobretot, la Fundació Gala-Salvador Dalí, que gestiona el Teatre-Museu de Figueres, la casa de Portlligat i el castell de Púbol dedicats a Salvador Dalí i a Gala, la seva dona. Si el 2019 els visitants d'aquests tres centres (1.060.213 persones) van ingressar 16 milions d'euros (i un superàvit de quatre); l'any passat, els 190.213 visitants van ingressar un 82% menys. I és que després de decretar-se el confinament es van anul·lar el 93,7% de les reserves previstes.\nMalgrat tot, la Fundació va aconseguir que les pèrdues només fossin de 3,1 milions (s'havia previst que fossin de 4,5 milions); sobretot per l'estalvi dut a terme pels gestors d'aquesta entitat, que dimarts el seu president, Jordi Mercader, va valorar en set milions d'euros. Per aquest any, va dir, no s'esperen beneficis, sinó pèrdues de “només” 1,7 milions d'euros.\nSón algunes de les dades que va donar a conèixer Mercader, després de la reunió del patronat de la Fundació, en la qual es van aprovar els comptes de l'any passat i els projectes dels propers mesos. Entre els últims, diferents mostres a l'altra banda del món: a Taiwan, Corea i Sant Petersburg (Rússia), que busquen generar ingressos que permetin al centre superar la crisi econòmica derivada de la pandèmia. Sort que els tres primers mesos del 2020 van ser “normals”. Això ha permès tenir un coixí que ha esmorteït el tancament que ha obligat a portar a un ERTO les 116 persones de la plantilla.\nEl president va dir que el principal repte dels tres centres no és només el de poder-los obrir, sinó “ser visibles, no esperar que la gent ens visiti”. També que el control de la situació econòmica els permeti “salvar la independència de la institució”, que vindria per no dependre de les administracions públiques, que l'any passat van fer aportacions excepcionals. “Vam demanar ajuda a les administracions. La Diputació va aportar 45.000 euros; l'Ajuntament de Figueres, 45.000 euros, i l'Estat, uns 40.000 euros. Aquestes són les ajudes que hem tingut”, va dir Mercader.\nI va anunciar que a partir d'ara els museus obriran un dia més, de dimecres a diumenge. “El calendari és molt estacional i ens juguem l'exercici fins a l'octubre”, va reconèixer. Per això, la independència de l'entitat passa, sobretot, per sortir a l'exterior. És la gran aposta de la Fundació per a aquest 2021. Per això està previst estar present a Itàlia, on s'acaba d'inaugurar una exposició al MART de Trento i Rovereto dedicada a Rafael amb obres de Dalí; però també a Taiwan a partir de juny, sobre el centenari de la il·lustració de Dalí de la Divina Comèdia del Dant; una altra a Corea, al novembre, en col·laboració amb el Reina Sofia i el Museu de Florida dedicat al pintor, i la quarta a Rússia. En aquest últim país es podrà veure una gran exposició a Sant Petersburg a finals d'any dedicada a Gala. “L'acord s'ha tancat aquest matí”, va anunciar i va aclarir, després de preguntar-li, que no serà la que es va veure al MNAC de Barcelona el 2018, “sinó que girarà entorn de la Gala predaliniana, durant Dalí i el record d'ella com a dona”. A Moscou la retrospectiva dedicada a Dalí inaugurada poc abans de la pandèmia va rebre 500.000 visitants.\nPel que fa al públic local, el president de la Fundació va assegurar que per recuperar-lo “la institució ha de ser molt flexible, agressiva i digital”. En aquest sentit, va explicar que tenen preparada una campanya per quan els ciutadans francesos, majoritaris en aquests museus, puguin viatjar “per incentivar-los a tornar”.\nLes possibilitats de les propostes immersives, en les quals no es mostren originals però amb una espectacularitat que atreu molts visitants, és una altra de les apostes de la Fundació. Després de l'èxit de la que es va poder veure a la localitat francesa de Les Baux-de-Provence, que van visitar 353.000 persones el 2020, la primera instal·lació immersiva sobre el geni, Dalí. L'enigma sense fi, realitzada per la Fundació en col·laboració amb CulturEspaces, es veurà a París a partir del 19 de maig. Una altra instal·lació immersiva diferent, realitzada amb Crossmedia, es podrà veure a Anvers (Bèlgica) i a Florència (Itàlia), en els propers mesos.\nDefensa europea sobre les còpies d’escultures\nJordi Mercader va anunciar dimarts que la Fundació ha proposat la creació, a través dels fons de reactivació econòmica Next Generation UE, d'un protocol europeu destinat als museus d'autor, com el Museu Rodin de París (França), que fixi un marc d'actuació per defensar les col·leccions d'“obres tridimensionals”. “Hem de ser capaços de construir una manera d'actuar per defensar aquestes produccions. És un tema important des del punt de vista legal. Començarà amb tres centres i després s'ampliarà a cinc”, va dir. A la Fundació sempre l'ha preocupat el complex tema dels drets d'autor de la producció escultòrica de Dalí i el tema de les còpies.


GloBos.blog . Més de 1.000 poemes: " ELS ALBERCOCS I LES PETITES COLLIDORES" de Josep Carner\nEls albercocs, galta-rojos, de pell sedosa, temptant a la petita Mirtila, però la nena, assenyada, deixa albercocs al arbre, esperant que el plaer d'assaborir-los duri tot l'hivern.\n¿ Tants d’albercocs li deixes\n- Oh Iris, prou m’agrada\nPerò l’hivern arriba,\nPublicat per Glo.Bos.blog a 22:46\nEl porquet 9 d’agost de 2012 a les 0:26\nI és que la fruita s'ha de saber collir al seu temps, com tantes altres coses en aquesta vida, que les hauríem de deixar coure i no treure-les del forn abans d'hora!\nGlòria Bosch i Morera 10 d’agost de 2012 a les 0:39\nI tant, cada cosa al seu temps, el que passa és que a vegades no sabem mesurar-lo...\nBona nit, Porquet!\ncantireta 9 d’agost de 2012 a les 1:22\nMelmelada als llavis.\nEncanteri de temps\na la pell i als dits,\nsadollen el record\ndamunt el pa de cada dia,\ni el sol dels dies.\nGlòria Bosch i Morera 10 d’agost de 2012 a les 0:41\nPoema pel altre bloc!\nEts un filó, Cantireta, tens les muses fent hores extraordinàries!\nSílvia 10 d’agost de 2012 a les 17:28\nCrec que la Cantireta ha menjat melmelada d'albercocs per berenar ;)\nGlòria Bosch i Morera 10 d’agost de 2012 a les 20:48\nVols dir que l`inspiració no li ve de les muses? :O\nPotser si que l'ha inspirat la melmelada del bereenar...\njoan gasull 9 d’agost de 2012 a les 8:25\nles confirures ens porten els bons records del moment, quan tot era al punt.\nGlòria Bosch i Morera 10 d’agost de 2012 a les 0:44\nEsmorzars assossegats, berenars de tardes tranquil·les...\nAra mengen bollicaos i panteres roses, tot jugant a la play station.\nJordi Dorca 9 d’agost de 2012 a les 16:24\ndels que esclaten\ncom un furt de la mirada.\nGlòria Bosch i Morera 10 d’agost de 2012 a les 0:46\nUn altre poeta inspirat! Quina sort teniu...\nClar que els poemes de Carner són un bon punt de partida.\nGràcies per la poesia, Jordi!\nNúria Pujolàs i Puigdomènech 9 d’agost de 2012 a les 16:28\nPoema melmelat. Un petó i gràcies per compartir-lo!\nGlòria Bosch i Morera 10 d’agost de 2012 a les 0:48\nPoema melmelat i inspirador de més poesia.\nI gràcies a tu, Núria, m'agraden les teves visites! :)\nM. Roser 10 d’agost de 2012 a les 22:14\nQuin bé de Déu d'albercocs...Quan n'és temporada són una delícia, la resta de temps gaudirem de la melmelada i ens en lleparem els dits...\nGlòria Bosch i Morera 13 d’agost de 2012 a les 11:18\nÉs una bona manera de gaudir-ne tot l'any!\nUna abraçadeta, dolça també!\nCris Formoso 9 de juny de 2013 a les 12:59\nQuin seria el tema principal del poema?\nMirtila 10 de gener de 2017 a les 23:19\nEn aquest fred hivern, imaginar l'olor dolça dels albercocs em fa recordar els bells moments d'escalfor de l'estiu.\nGràcies per la recopilació dels poemes!\n"ALCEM LA MÀ SI ELS MURS SÓN BLANCS" J.V.Foix\n" EL PI DE FORMENTOR" de Miquel Costa i Llobera\n"CANCIÓN DE PESCADORAS" de Gabriela Mistral\nBestiari: PINGÜÍ de Pere Quart\n"L'ENAMORAT A L'ENAMORADA" de Caterina Albert\n"AGOSTO" de F. Garcia Lorca\n"AL MURMURI DE TES RIERES" de Pere Talrich\n" G A T " de Mercè Rodoreda\n" ELS ALBERCOCS I LES PETITES COLLIDORES" de Josep...\n"LA MEVA AMIGA COM UN VAIXELL BLANC" de J. Salva...\n"CASA PAGESA" de Maria Antónia Salvà\n" AGOST " de Joan Teixidor\nAGOST : Poemes estivals


Nota de premsa del Col·legi\nEl dia 11 d'agost de 2016 es va publicar a diferents mitjans de comunicació, que més de 12.000 veïns de la Bisbal d'Empordà i Forallac no podien fer servir l'aigua de l'aixeta per beure ni cuinar a causa de la presència dels productes fitosanitaris Diuron i Terbultilazina.\nEl Diuron, a més de ser un fitosanitari, és un biocida, pel que abans de culpar als pagesos cal veure d’on prové la contaminació. A més, en el “Registro de Productos Fitosanitarios” no hi ha cap formulat autoritzat des de l’any 2008.\nDe Terbutilazina sí que hi han varis formulats autoritzats per la seva venda, i entre ells tres per al conreu del blat de moro. Segons indica elReial Decret 1311/2012, de 14 de setembre, pel qual s'estableix el marc d'actuació per aconseguir un ús sostenible dels productes fitosanitaris,per evitar contaminacions en aigua potable no es pot manipular ni aplicar cap fitosanitari a menys de 50 metres d’un pou d’aigua per us de boca.\nLa Comissió de Fitosanitaris i Sanitat Vegetal del Col·legi d’Enginyers Tècnics Agrícoles i Perits Agrícoles de Catalunya, sempre s'ha posicionat a favor de la seguretat alimentària i mediambiental en l'aplicació de productes fitosanitaris, i ha defensat aferrissadament, davant la Mesa d'Ús Sostenible de Productes Fitosanitaris del Departament d’Agricultura, Ramaderia, Pesca i Alimentació, la distància de 50 metres per l'aplicació de productes fitosanitaris respecte a un pou d’aigua per a us de boca, i l'obligatorietat de que tots els conreus hagin de tenir un assessor en Gestió Integrada de Plagues.\nDes del Col.legi D’Enginyers Tècnics Agrícoles i Pèrits Agrícoles de Catalunya, volem enviar un missatge de suport als afectats, i reclamar, a tot el col·lectiu agrícola, el compliment escrupolós de les directrius delReial Decret 1311/2012, de 14 de setembre, pel qual s'estableix el marc d'actuació per aconseguir un ús sostenible dels productes fitosanitaris.\nFinalment, des del Col·legi recordem que els productes fitosanitaris no són perillosos si s'apliquen bé i tal com s’indica a la etiqueta, i la nostra premissa ha de ser que el col·lectiu al qual representem, sigui l'abanderat en la transmissió i comunicació al sector agrícola de la importància del treball rigorós basat en la normativa.


Una mare ucraïnesa a una de russa: "El meu fill lluita per defensar el seu país. I el teu, per què?"\nLa invasió russa deixa un milió de desplaçats interns i un altre milió de refugiats en una setmana\nTaisiya Popova amb la seva filla i la seva jove a la ciutat ucraïnesa de Lviv. Cristina Mas\nEnviada especial a Lviv (Ucraïna)El Centre Cultural de Lviv és un gran edifici a l'est d'aquesta ciutat ucraïnesa, prop de la frontera amb Polònia, que fins fa molt poc funcionava com a cinema i sala de concerts. La invasió russa a Ucraïna l'ha convertit en un improvisat centre d'acollida temporal on les famílies que fugen de la guerra troben un moment de descans. En una setmana de combats ja hi ha un milió de desplaçats interns i un milió de refugiats fora del país.\nTaisiya Popova, una mestressa de casa de 56 anys, hi va arribar fa quadre dies en un tren d'evacuació atapeït des de la ciutat de Zaporíjia, al centre del país. Com moltes famílies ucraïneses, es van trobar davant els dilemes més terribles de la seva vida: marxar o quedar-se? Continuar junts o separar la família? I la decisió va ser que ella, amb la seva filla, la seva jove i la seva neta de 13 anys, buscarien un lloc segur a Lviv. El seu fill, un fuster de 37 anys, i el seu gendre s'han quedat a casa. Tots dos han fet el servei militar.\nEl Teatre Acadèmic Les Kurbas, a Lviv, s'ha reconvertit en un lloc per acollir desplaçats interns. PAVLO PALAMARCHUK / REUTERS\nEl que abans era el hall d'entrada ara està ple de taules i cadires. Els voluntaris han posat un termo amb te i pastissets i en un costat hi ha bolquers, productes higiènics i roba d'abrigar acuradament apilats. Un home en cadira de rodes agafa un nadó a la falda, mentre al seu costat una dona li prepara un biberó. La sala de cinema funciona ara com a magatzem, amb l'ajuda humanitària repartida entre el terra davant de la pantalla i les primeres files de butaques.\nDes que Rússia va començar la invasió d'Ucraïna, fa just una setmana, més de dos milions d'ucraïnesos han hagut d'abandonar casa seva, segons l'Alta Comissionada de les NU per als Drets Humans, Michelle Bachelet. Segons els registres d'ACNUR, la meitat s'han desplaçat internament i 1,04 milions han sortit d'Ucraïna per buscar refugi als països veïns, la majoria a Polònia, però també a Hongria, Eslovàquia, Romania i Moldàvia (que no pertany a la UE): "Fins a quatre milions de persones podrien abandonar el país les pròximes setmanes si el conflicte continua", ha dit Bachelet.\n"No deixaré sol el meu fill"\nLa cafeteria fa de menjador, on els voluntaris serveixen bols de sopa calenta. Una veïna s'ha acostat a deixar un ram de mimosa i flors silvestres. La Taisiya, que s'esforça per tenir un bon aspecte i llueix un modern pentinat pèl-roig, s'acosta amb ganes de parlar, o més aviat de ser escoltada. "Jo no m'esperava la guerra, pensava que tot aniria bé", confessa. Els que més pateixen el flagell de la violència solen ser els que menys la veuen venir. El tros de la família que ha arribat a Lviv no té intenció de marxar d'Ucraïna. La pregunta ofèn: "Ja t'he dit que el meu fill és aquí i que lluitarà per defensar la nostra terra, jo no penso deixar-lo sol". Explica que la seva neta volia quedar-se amb el pare i que se la van haver d'endur tant si com no.\nLa sala de cinema del Centre Cultural de Lviv emmagatzema ajuda humanitària. CRISTINA MAS\nAl pis de dalt, a les sales on abans es feien tallers de pintura, ara s'arrengleren mantes i matalassos. Al centre hi ha un piano, que de tant en tant els voluntaris toquen per distreure les criatures o reconfortar els grans. Tot i que ara mateix hi ha una cinquantena de persones allotjades al centre cultural, hi regna el silenci. Només se senten les corredisses dels més petits.\nMissatge a la mare d'un soldat rus\nLa Taisiya confia plenament en la victòria. "Guanyarem", diu somrient i estrenyent el puny quan li preguntem com creu que acabarà tot plegat. Un segon després s'enfonsa, i plora de ràbia: "Les mares d'Ucraïna lluitarem. Ajudeu-nos, sisplau". I què li diria a la mare d'un soldat rus? "Li preguntaria si no estima el seu fill per deixar que l'enviïn a aquesta guerra sense sentit. El meu fill lluita per defensar el seu país, el seu no sap per què lluita".\nucraïna Guerra a Ucraïna refugiats


L'OCB lliura els premis 31 de Desembre en un programa de televisió sobri amb moments emotius\n25 gener 2021 04:35\nAquest dissabte s'ha emès per IB3 el programa de televisió especial que ha preparat l'Obra Cultural Balear per fer el lliurament dels premis 31 de Desembre d'aquest atípic 2020.\nLa XXXIV edició dels Premis 31 de Desembre en comptes de lliurar-se en el marc d'una gala, s'ha entregat en el marc d'un programa de televisió, d'una hora de durada, sobri i auster, sense actuacions, però amb la participació de representants de totes les disciplines culturals. Hi han guaitat en forma de breus vídeos: Clara Fiol, Felip Munar, Isidor Marí, Llorenç Cloquell, Salvador Oliva, Anna Ferrer, Cris Juanico, Ponç Pons, Antoni Gomila, Tomeu Penya, Maria Bauçà, Mateu Xuri, David Ordinas, Assun Planas, Joan Lacomba, Júlia Colom, Miquela Lladó i Bàrbara Mesquida.\nEl programa ha estat presentat i conduit per l'actriu Marga López, que ha anat donant pas als diversos ingredients del programa.\nI per començar, l'OCB ha volgut fer una menció especial als treballadors de l'àmbit de la sanitat de les Illes Balears i també ha tengut una menció per a tots els creadors culturals.\nA continuació, la presidenta de l'OCB de Formentera, Maria Teresa Ferrer ha recordat la figura de Vicenç Serra, 'Blai', que va ser el primer president de la delegació formenterera de l'OCB. El sociolingüista Joan Melià ha glosat la figura de l'escriptor Rafel Crespí, mort enguany.\nEl president de l'OCB, Josep de Luis, ha fet un discurs centrat en fer balanç de la feina feta per l'Entitat durant enguany i ha fet tres peticions a les institucions públiques: en matèria de Llengua, que la presidenta del Govern faci un missatge «nítid i diàfan dirigit a la ciutadania convidant-la a aprendre i usar amb tota normalitat la llengua catalana, pròpia de les Illes Balears». En l’àmbit de Cultura, que donin «suport, institucional i polític, a la proposta llei de drets culturals que presentarem l’any 2021», i en l'àmbit de País, «una defensa ferma del finançament de les Illes Balears. Davant els continus incompliments, començant per les inversions estatutàries compromeses».\nEl guardó lliurat als premiats és una obra dissenyada per l'artista Pere Martínez Pavia, mort enguany. Germà Fernández, responsable de l'execució, cada any, de les còpies de l'escultura, ha explicat el procés de fabricació dels guardons.\nEn l'apartat de les efemèrides s'ha recordat que enguany s'han complit 25 anys de la primera Diada per la Llengua. I el president de l'Institut d'Estudis Eivissencs, Marià Mayans, ha recordat el moment de la represa de l'Institut ara fa 50 any.\nEl moment més emotiu del programa ha estat la intervenció, a través d'un àudio, de Jordi Cuixart, en la seva faceta de president de la Federació Llull, que enguany ha complit 30 anys d'existència.\nTanmateix els grans protagonistes del programa són els guardonats amb els premis 31 de Desembre.\nEl Premi Francesc de Borja Moll ha estat per a la Fundació Guillem Cifre de Colonya en nom de la qual ha parlat el seu president, Josep Cifre que s'ha mostrat orgullós de la feina feta i especialment del manteniment, des de l'any 1981, del premi de narrativa infantil i juvenil Guillem Cifre de Colonya.\nEl Premi Josep Maria Llompart ha estat per al cantant i escriptor,\nLluís Llach, que ha recordat la figura de Llompart i ha advertit que la cultura catalana viurà si «nosaltres la feim viure».\nEl Premi Emili Darder ha distingit enguany l'obra 'Pasqual Calbó i Caldés OBRA CIENTÍFICA. Vol I Tractats de matemàtiques pures.' Marta Jordi Taltavull en nom d'Antoni Roca Rosell, Josefina Salord i Joan-Lluís Torres han agraït el premi.\nEl Premi Bartomeu Oliver ha estat enguany per a l'Associació d’Amics del Poble Sahrahuí. En nom de l'entitat, la seva presidenta, Catalina Rosselló ha agraït el guardó i ha explicat la doble tasca que fan, d'una banda la de reivindicació de justícia per al poble sahrauí i de l'altra la tasca humanitària.\nEl Premi Miquel dels Sants Oliver ha estat pel llibre 'L’espanyolització de Mallorca' de Pere Salas, que ha ressaltat que el tema que tracta el llibre moltes vegades s'aborda des del prisma polític o sentimental i que el seu treball és una anàlisi des d'un punt de vista acadèmic i científic.\nEl Premi Bartomeu Rosselló-Pòrcel ha estat pels grups musicals Rels d’Eivissa i Salvatge Cor de Mallorca. Pels eivissencs, Santi Bonet i Sergi Tur han resumit la trajectòria del conjunt i pels mallorquins ha estat Llorenç Romera qui ha agraït el guardó i ha expressat la seva admiració pel poeta que dóna nom al premi.\nEl Premi Gabriel Alomar ha distingit la Serie Animada d'IB3 sobre Ramon Llull. El professor Juan Montes de Oca ha estat l'encarregat de fer l'agraïment. En una intervenció íntegrament en castellà, ha destacat que la intenció de la serie era la d'acostar la figura de Ramon Llull al public infantil.\nEl Premi Aina Moll i Marquès ha estat pel glosador de Formentera, Vicent Jeroni, que ha repassat la seva trajectòria i ha agraït el premi amb una divertida glosa.\nEl programa s'ha clos tal i com es feia amb les gales: amb l'himne de Mallorca, La Balanguera.


Comunicat del govern municipal en referència a les resolucions adoptades per la presidència de l’entitat local. - Manlleu\nComunicat del govern municipal en referència a les resolucions adoptades per la presidència de l’entitat local.\nDijous, 14.3.2019 13:45h\nDes del govern municipal volem aclarir a la ciutadania diverses qüestions sobre les resolucions d'alcaldia que acompanyen un informe emès per la Intervenció municipal, adjunt al tancament de l'exercici econòmic de l'any 2018, que per cert ha estat excel·lent, amb un romanent de tresoreria de gairebé 3 milions d'euros i una reducció del deute municipal per sota del 45%.\nAquestes resolucions, si se'n desconeixen les justificacions, poden donar peu a moltes interpretacions i a pronunciaments motivats per un oportunisme polític, del tot lícit, per cert.\nLes justificacions d'alcaldia han estat incloses en un informe justificatiu adjunt a tota la informació del tancament econòmic del 2018, a disposició de totes les forces polítiques representades al consistori. Amb aquest comunicat les farem públiques, ja que creiem fermament en la transparència de tota acció de govern.\nEn primer lloc, el document fa referència a un seguit de contractacions de personal que contenien un reparament d'intervenció aixecat per alcaldia. Cal dir que l'aixecament d'un reparament és una competència que té qualsevol alcalde o alcaldessa i només es pot realitzar si hi ha una justificació. Tots aquests aixecaments de reparaments han estat a disposició dels partits polítics en el moment en què s'han produït, per tant, els partits n'estaven informats en tot moment i mai van plantejar-ne cap objecció. Aquí els detallem:\n- Arran de l'inici de les obres al Pont de Manlleu i fruit de l'acord amb els veïns del barri de Vista Alegre, s'acorda la contractació de dues vigilants amb l'objectiu de coordinar el servei de transport de veïns i escolars. Per manca de borsa a tals efectes i per la urgència donada per l'inici imminent de les obres i l'excepcionalitat de la situació, es procedeix a una contractació per obra i servei urgent sense selecció prèvia, ja que el procediment habitual hauria demorat la contractació uns mesos. S'aixeca, per tant, el reparament per motius d'urgència.\n- En data 26 de juny, per manca de personal especialitzat suficient a la piscina d'estiu, i per la manca de borsa especialitzada que compleixi els requisits, es procedeix a una contractació per urgència d'un socorrista. Si s'hagués optat pel procediment recomanat de contractació d'un socorrista en procés competitiu, la piscina hauria hagut de romandre tancada, amb el perjudici que hagués ocasionat als usuaris i abonats. S'aixeca, per tant, el reparament per motius de necessitat i urgència.\n- Al juny de 2018, davant la manca d'efectius i la inexistència d'una borsa d'agents de policia, des de la mateixa àrea es demana una contractació per urgència de dos agents de policia pels tres mesos d'estiu. Sense aquesta contractació s'al·lega que no es podria cobrir el servei mínim ordinari ni les vacances prèviament acordades i signades amb el personal. Malgrat la voluntat permanent d'aquest Ajuntament de disposar d'una borsa de policies locals, aquesta s'exhaureix amb rapidesa i existeix una dificultat enorme de reposar-la. La contractació per règim habitual recomanat, en el cas de les policies locals, es pot demorar a gairebé un any. L'aixecament del reparament queda justificada per raons de necessitat i urgència.\n- Referent a la modificació contractual de la durada d'un Pla d'Ocupació, s'aixeca un reparament emès per l'interventor municipal. En aquest cas, existeix una contraposició de criteris referent a la durada de l'esmentat contracte per part de dos responsables tècnics municipals. En aquest sentit, s'analitzen casos similars d'altres administracions locals i s'opta per un criteri en detriment de l'altre. S'entén que un criteri vol anticipar una normativa que encara no està en aplicació i és per aquest motiu que es decideix ampliar el contracte, sense que superi en cap cas el límit legalment permès segons la normativa dels darrers anys.\nEn segon lloc, l'informe esmenta l'eliminació d'unes sancions per part d'alcaldia. Aquestes sancions a les quals es fa referència estan motivades i justificades sobre paper i corresponen bàsicament a dos grans blocs:\n- La pràctica totalitat de les denúncies es corresponen a l'inici de les obres del Pont de Manlleu i el corresponent acord amb els veïns del barri de Vista Alegre a través del qual es prohibia l'aparcament al barri a tots els vehicles que no disposessin d'un distintiu especial elaborat pel mateix Ajuntament. Les denúncies anul·lades es\ncorresponen a aquells veïns els quals encara no disposaven del distintiu o bé que havien oblidat col·locar-lo. S'aproven les resolucions després de comprovar que efectivament els denunciats figuraven en el llistat de veïns que havien fet la petició de distintiu i que, per tant, eren veïns del barri.\n- Una part molt menor de denúncies es corresponen a l'aparcament del davant del Pavelló Municipal. Si bé és cert que s'havia instal·lat un senyal vertical que prohibeix aparcar en la zona reservada per autocaravanes, també ho és que des de l'Ajuntament s'havia demanat flexibilitat en dies de màxima afluència per actes esportius rellevants quan aquesta àrea d'autocaravàning no estava ocupada. En aquest sentit, per tal d'evitar situacions de conflicte futures, s'ha explorat la possibilitat de col·locar un senyal vertical plegable, que permeti aquesta flexibilitat i evitar possibles al·legacions.\nFinalment, l'informe esmenta un seguit de denúncies anul·lades de forma presumptament irregular, per les quals es van prendre les mesures anunciades en un comunicat el passat dimarts al matí.\nRestem, com sempre, a disposició de la ciutadania per aclarir qualsevol dubte més enllà del que s'ha exposat en aquest comunicat.\nEquip de Govern de Manlleu


Llibres del delicte, una llar per als autors de la novel·la negra\nLlibres del Delicte va engegar motors el 2013 amb el convenciment que hi havia lectors a la recerca de novel·la negra feta a Catalunya. Cinc anys després del naixement, el segell celebra que la seva intuïció era bona. “Hem anat enxampant lectors i fidelitzant-los. Som optimistes i estem il·lusionats”, explica l’editor i responsable de Llibres del Delicte, Marc Moreno. El segell va fer els primers passos tímidament i subjecte a la incertesa d’un sector que encara arrossegava -i arrossega- els estralls de la crisi econòmica. Van publicar dos títols inicials, Independència d’interessos del mateix Moreno i Coll avall de X. Díaz i M. Martínez.\n“Un dels objectius era i és donar visibilitat als escriptors catalans. La nostra feina passa per descobrir noves veus i renovar així el panorama de la novel·la negra catalana”, assenyala Moreno, que explica que han publicat autors emergents com Jordi Dausà i Raquel Gámez Serrano però també escriptors consagrats com Margarida Aritzeta i Anna Maria Villalonga. Tot i que el segell seguirà creixent “a poc a poc i sense estirar més el braç que la màniga”, ja hi ha alguns indicis que assenyalen la seva intenció d’anar agafant cada vegada més volada. Aquest any, per exemple, publicaran vuit títols, dos més que en anys anteriors.\nL’esperit de Llibres del Delicte es manté i l’editorial segueix treballant per caçar públic. A aquest repte, ara n’hi sumen un de nou: aconseguir visibilitzar els escriptors autòctons de novel·la negra a fora de Catalunya. De moment, estan en converses amb editorials d’Itàlia i de França. Segons Moreno, “que els autors catalans tinguin repercussió fora és un objectiu i un anhel”.


iPhone SE 2020: Apple vol competir en preu – Albert Cuesta\nby Albert Cuesta · Published 16 de April de 2020 · Updated 14 de May de 2020\nInternament, l’iPhone SE del 2020 també incorpora altres actualitzacions notables respecte a l’iPhone 8 que ve a substituir en el catàleg d’Apple. No és compatible amb les noves xarxes 5G –com cap iPhone fins al setembre– però amb 4G assoleix una velocitat nominal d’1 gigabit per segon: menys que els iPhone 11, que porten quatre antenes MIMO, però més que l’XR. En canvi, funciona amb les xarxes sense fils wifi 6. Posats a prescindir dels fils, no inclou minijack d’auriculars i es pot carregar per inducció. També disposa de càrrega ràpida de bateria, però cal comprar a banda el carregador necessari per gaudir-ne.\nL’iPhone SE del 2020 resulta una opció atractiva per als propietaris de models anteriors que ja estiguin contents amb el format tradicional i vulguin posar-se al dia. D’aquesta manera poden continuar dins de l’elaborat ecosistema de serveis i aplicacions d’Apple –per exemple, segur que molts compradors agrairan l’any d’Apple TV+ gratuït– sense haver de deixar-s’hi 1.000 euros o més.\nTags: appleiPhone se 2020smartphones


Galeano, Felip VI i els saudites\n“Ens van treure la justícia i ens van deixar la llei”, és una de les frases d’Eduardo Galeano, un dels mestres a trencar els tòpics que durant anys ens han fet creure que movien el món. Les idees...\n‘Roma, Roma, Roma...’\nAra que el cop de puny a la boca de l’estómac ja no fa mal, un bon exercici d’empatia amb el rival que t’ha deixat planxat consisteix en buscar al youtube, escrivint-hi les paraules, Roma, Roma,...\nPer un teatre sense límits\nEl DespertaLAB que convoquen anualment l’Atrium i la Nau Ivanow guanya en coherència i llibertat alhora. Perquè reivindica els marges dels teatres, arraconant la trama convencional i deixant que els...\nLa valentia de la Fundació Tutelar\nJa fa quinze anys que la Fundació Tutelar de les Comarques Gironines dóna suport a persones amb malalties mentals, discapacitat intel·lectual i deteriorament cognitiu, convertint-se en un referent en...\nLa cara exultant del romanticisme\nA causa del bar de progres on vaig a esmorzar, tinc una visió distorsionada de la realitat. Tothom s’expressa amb un Volem imperatiu i plural, quan jo provinc de dues o tres o quatre dècades de, com...\nEn diuen terrorisme perquè els fa terror. Els terroritza que Espanya es pugui trencar i utilitzen el vell truc de dir-ne terrorisme com si el món no sapigués distingir entre violència i no violència....\nEl futur polític de Cifuentes és a mans, diuen, de Rajoy, però en realitat és a mans de Cs, que ha amenaçat al PP d’entregar Madrid al PSOE si no dimiteix. Probablement Cifuentes acabarà dimitint...\nMarc Bataller Serra\nUn home bo\nAvui fa 49 anys un home bo. Un home empresonat injustament per un Estat que dibuixa un fals relat de la violència a Catalunya, com es va demostrar ahir amb l’atac frontal als CDR. Avui Oriol Junqueras...\nEl poble, el perdedor de la guerra a Síria\nEl mapa sirià ha canviat totalment aquests anys i no té res a veure amb la situació que van propiciar la irrupció d’Estat Islàmic, ja que avui la seva presència és residual. Ara, Al-Assad continua...


Més de 16.000 alumnes de 15 municipis continuaran dimarts sense classe pel temporal de neu - À Punt\nMés de 16.000 alumnes de 15 municipis continuaran dimarts sense classe pel temporal de neu\nDes d’Educació recorden que les aules s’hauran de ventilar entre tres i cinc minuts cada mitja hora.\n11 de gener 2021 - 20:12\nAl voltant de 16.100 alumnes d'Infantil, Primària, Educació Especial, Batxillerat i Formació Professional de 15 municipis valencians continuaran aquest dimarts sense classes a causa de l'onada de fred i neu que ha colpejat gran part del territori valencià.\nPer províncies, a Alacant no hi ha classe a Agost i Montfort i a València les poblacions amb els centres tancats són Ademús, Algemesí, Almussafes, Benifaió, Cases Baixes, Caudete de las Fuentes, Fuenterrobles, Requena, Sinarques, Sollana, Torrebaixa, Utiel i Venta del Moro.\nSegons la Conselleria d'Educació, els centres educatius s'han de ventilar-se entre tres i cinc minuts cada mitja hora, aproximadament, per la qual cosa no és necessari tindre les finestres obertes durant tot el dia. A més, recorden que la calefacció podrà estar en marxa tot el temps que siga necessari.\nDes d'Educació recomanen, per a més seguretat, que la ciutadania s'informe directament en els canals oficials dels seus ajuntaments sobre la suspensió de classes per a aquest dimarts.


Foment, Generalitat i Ajuntament firmen el conveni pel traçat definitiu del TGV\nJa ha quedat plasmat l'acord sobre el pas del TGV per Barcelona. Les tres administracions implicades, Ministeri de Foment, Generalitat i Ajuntament de Barcelona han firmat a Madrid el conveni que farà possible el finançament de les obres. El tren de gran velocitat travessarà la ciutat per un túnel que s'excavarà al carrer Mallorca, i no per Aragó.\nAquest canvi fa que no s'hagin de traslladar les línies de rodalia, una circumstància que, segons la Generalitat, retallarà costos i farà més fàcil el compliment dels terminis previstos per l'arribada del TGV a la ciutat. L'altre gran punt del conveni fa referència a la nova estació de la Sagrera, que es convertirà en un gran intercanviador de transport. I és que, a banda del TGV, a aquesta estació hi arribaran trens de RENFE de llarg recorregut, trens de RENFE de rodalia, i les línies 4 i 9 del metro. Hi haurà també un gran aparcament i una estació d'autobusos urbans i interurbans. Aquesta gran estació és una altra de les principals reivindicacions de l'Ajuntament per acabar de dinamitzar aquesta part de Barcelona, ja que unirà l'eix de les Glòries i l'àrea del Fòrum 2004. Construir aquesta estació costarà uns 480 milions d'euros. A l'altre extrem de la ciutat, el TGV passarà per l'estació de Sants. En els dos casos, a Sants i a la Sagrera, l'arribada d'aquest tren serà soterrada, tal com demanaven els veïns. I entre aquestes dues estacions, n'hi haurà una altra al túnel del carrer de Mallorca, que connectarà amb la de Diagonal de les línies 3 i 5 del metro i la de Provença dels Ferrocarrils de la Generalitat.


Distincions del club instaurades per premiar actuacions destacades, trajectòries de mèrit\nEl club atorga anualment una sèrie de distincions instaurades per premiar i reconèixer actuacions destacades en favor del club o de les seves seccions, ja sigui puntualment o per trajectòries de mèrit al llarg dels anys.\nDistinció d’alta consideració cap a socis del club que hagin prestat serveis rellevants al llarg dels anys o puntualment accions de caràcter extraordinari, així com els esportistes que hagin assolit la condició d’olímpics.\nDescarrega't el quadre\n· Jordi Carrera Oliva\n· Oriol Tarrida Sabaté\n· Òscar Pallarols Brossa\n· Inyaki Freixa Paloma\n· Marc Sallés\n· Judith Torres\n· Isidro Manzano\nReconeixement a socis del club per la seva col·laboració i dedicació en temes generals del club o dins d’alguna secció, així com els esportistes que hagin assolit els 25 partits internacionals.\n· Xavi Roca\n· Jordi Castelló Escudé\n· Josep Manzaneda\n· Ernesto Lapiedra\n· Josep Sánchez Torres\n· Joaquim Martínez Bosch\n· Carles Trenchs\n· Marc Malgosa\n· Manel Lis\n· Gustavo Oliva\nESCUT D'OR I BRILLANTS\nMàxim reconeixement del club a persones per la seva excepcional i continuada tasca de servei a l’entitat.\nReconeixement a persones o entitats que per la seva personalitat esportiva, política, etc. hagin demostrat veritable estima al club.\nReconeixement als socis del club que hagin fet una tasca important de servei a l’entitat al llarg d’una temporada.\n· Lorena Toda\n· Pepus Vilanova\n· Pere Prat\n· Manel Vallès\n· Quico Torrent Llinàs\n· Lluís Parera Turull\n· Albert Portolés Da Silva\n· Blai Escoda Torres\n· Joan Carles Molero i Bueno\n· Esther Manzaneda Martínez\n· Andreu Pérez Querol\n· Alfredo Méndez Fariña\n· Mercè Fidalgo Espuña\n· Mayte Urdinguio Plana\n· Montse Solbas Lázaro\n· Mar Planas Domènech\n· M Carmen Martinez\n· Biel Canadell Prat\n· Kim Rovira Duch\n· Mariona Peramiquel\n· Mercè Puigarnau\n· Lola Vancells Alegre\n· Carme Rico Escofet\n· Anna Estebanell Hernanz\n· Pau Garcia Freixa\n· Ramon Pons Simon\n· Albert Blanch Roura\n· Miquel Queralt Cabeza\n· Jordi Cano Quílez\n· Cristina Moragas Rovira\n· Anna Piedra\n· Pep Cordoba\n· Carles Gunfaus\n· Carles Gómez\n· Alba Salinas\n· Bertín Lapiedra\n· Equip Absolut Femení\n· Gemma González\n· Lluís G-Cascón Sala\n· Xavier Solsona\n· Lluís Salvador\n· Jordina Lluch\n· Maite Rico\n· Sílvia Torrente\n· Olga Rovira\n· Elena Malgosa\n· Amadeu Boix\n· David Estany\n· Xavi Rovira\n· Birgit Lucassen\n· Dani Godet\n· Simó Flores\n· Xavi Ribera\n· Jaume Paloma\n· Josep Galí\n· Neus Carretero\nReconeixement a una trajectòria extraordinària en favor del club.\nLes distincions especials son un reconeixement a persones o entitats alienes al club o també socis que hagin destacat en una activitat puntual durant la temporada.\n· Roger Pallarols Brossa\n· Ignasi Guerrero Anarte\n· Mina d'Aigües Terrassa\n· Leyca Bus\n· Josep M Sallés\n· Nani Escudé Torrente\n· Synergic Partners\n· Clínica Dental El Passeig\n· Unión Suiza\nAquest premi va ser instaurat en memòria de qui fou el primer president de l’Atlètic i distingeix persones que es dediquin amb encert a l’esport d’iniciació del club.\n· Albert Lis\n· Ferran Freixa\n· Norbert Duaso\nPremi instaurat en memòria de qui va ser president del club, una gran persona amb encertada dedicació al club des de la fundació i amb gran projecció professional a la ciutat. Aquesta distinció la reben com va ser ell, persones que amb gran dedicació al club a l’hora son reconegudes per la seva activitat fora del club.\n· Josep Campos\n· Òscar Pallarols\nÉs el premi que atorga la redacció de la nostra revista a persones que hagin col·laborat en qualsevol àmbit a l’edició del Rusc.\n· Anna Ferrer Puig\n· Carles Magdaleno\n· Oriol Malgosa Forrellat\n· Mariona Peremiquel\nPREMI JOAN VALLHONRAT\nAquest premi fou instaurat en memòria d’aquest jove jugador de hockey que va morir l’any 1953 víctima d’un accident d’avioneta durant la celebració del Campionat d’Espanya de hockey que es celebrava a Santander. Aquesta distinció s’atorga als jugadors de hockey sèniors més destacats en tots els aspectes durant tota la temporada.\nJordi Flo Durban (Or)\nLluís Garcia-Gascón (Plata)\nRoser Puigbó Pons (Bronze)\nDavid Ferrer Puig (Or)\nAlbert Lis Passarell (Plata)\nVinyet Figueras (Bronze)\nÁlvaro Guillén (Or)\nPol Vila (Plata)\nJaume Bosch (Bronze)\nDistinció instaurada per la secció de tennis per premiar la persona més destacada durant la temporada.\n· Daniel Godet Premolí\nDistinció instaurada per la secció de pàdel per premiar la persona més destacada durant la temporada.\n· Marc Malgosa Torrent\n· Miquel Artés\n· Àngels Mampel\nDes de la celebració del cinquantenari del club, l’any 2002, es va crear aquesta distinció que premia persones que cinquanta anys enrere tinguessin alguna actuació destacada a favor del club.\n· Rafael Cunill Solà\n· Valerià Argemí Sans\n· Vinicio Carvalho\n· Família Galí Reyes\nDistinció que s’atorgava a les persones destacades de la secció de bàsquet, avui desapareguda.\nDistinció que s’atorgava a les persones destacades del Ral·li de Motos històriques que se celebra anualment a Can Salas.\n· Brugarolas S.A\n· Jaume Soler Claveria\nDIPLOMES +50 ANYS\nAquest diploma s’atorga com a reconeixement a les persones que han superat els 50 anys ininterromputs com a socis del club.\n· Joan Solà Pagès\n· David Freixa Paloma\n· Josep Maria Muntada\n· Pere Orriols\n· Miquel Vigués\n· Manel Palà\n· Fredi Pujal\n· Ramir Freixa\n· Josep M Ballbè\n· Joan Martorell\n· Miquel Gasol\n· Santiago Morera\n· Miquel Ferré\n· Domingo Carbonell\n· Miquel Corbera\n· Alfons Vancells\n· Antoni Aunós\n· Santi Sanjuán\n· Jaume Galí\n· Agustí Figueras\n· Jordi Galí\n· Genís Simón\n· Rafael Garrido\n· Miquel de Paz\n· Josep M Pallarés\n· Enric Ballbé\n· Josep M Biosca\n· Manel Fabra\n· Josep Planas\n· Joan Martí Ferran\n· Jordi Morcillo\n· Valerià Argemí\n· Lluís Cervelló\n· Francesc Ibáñez


Integració Social - EDN: de maig 2014\nLAN-Party per a tots els alumnes de l'EDN\nSi t'agrada jugar o vols conèixer el món dels videojocs i de les tecnologies audiovisuals.....\nEl proper divendres 30 de maig, celebrarem la primera edició de LAN Party EDN. Les inscripcions ja estan obertes exclusivament a alumnes de l’EDN a la direcció: http://goo.gl/7qv7cf\nHi ha places limitades, així que si voleu participar afanyeu-vos a fer la inscripció.\nLa durada de la LAN Party serà de 15:00 a 21:00 i es realitzarà a la Sala de Jocs de l’escola.\nEls jocs que hi ha previstos per jugar són:\nCall of Dutty 4 – PC\nFifa 2014 – PC o PS3\nTrack Mania (United Forever) – PC\nStepMania – PC\nPerò si tens alguna proposta omple el formulari http://goo.gl/7qv7cf i fes-nos saber les teves preferències.\nSi hi ha prou assistents es programaran competicions de jocs.\nA la LAN Party podràs compartir idees, fitxers, gustos, … serà una tarda entretinguda.\nMoltes gràcies als organitzadors i col·laboradors per fer-ho possible!\nEls de Primer també hem visitat La Granja del Mojal\nEls de primer també van anar a visitar el Centre d'Apropament a la Natura o, com la coneixem popularment, La Granja del Mojal.\nAllà ens va atendre l'Àngel Martínez, l'ànima i constructor d'aquest projecte des de l'inici. També vam estar acompanyats tot el temps per la Núria, exalumna de pràctiques al CAN i que ara ja hi participa en moltes coses, i el Joan, alumne de primer que acaba de començar les practiques en aquest servei.\nL'Àngel ens va poder explicar des de les motivacions que el van portar a creure en un projecte així, el recorregut fet fins ara, la forma de funcionar i organitzar-se,... i sobretot la finalitat i objectius que es plantegen en un servei així.\nPer acabar vam fer un bon berenar a la zona de pic-nic !!!!\nEls de Segon visiten el Centre d'Apropament a la Natura del Mujal\nEls de segon d'Integració Social ahir van fer el darrer examen del Cicle formatiu, abans de posar-se a fer el Crèdit de Síntesi. Per això avui hem anat de visita al Centre d'apropament a la Natura del Mujal, per veure la tasca que es fa allà, per passar una bona estona, per berenar,...\nEns han fet d'amfitrions la Núria i el Guillem, que han fet una part de les pràctiques en aquest projecte i ens han explicat curiositats dels animals que hem vist, però també amb qui han treballat durant les seves FCT.\nAvui, amb el grup de Primer d'Integració Social, hem visitat la residència La Sardana per a persones que han patit o pateixen malalties mentals severes i que necessiten un lloc de vida adequat a les seves necessitats. Aquest servei és del grup Mutuam i ens han atès amablement la directora, Montse, i la psicòloga de la residència, la Gemma.\nL’edifici, un antic convent reformat, disposa d’uns equipaments moderns i diàfans, que es combinen amb detalls que s’han respectat de l’estructura original. De fet, el centre té a les seves instal·lacions l’església de Sant Josep que, com que ha esdevingut l’església del barri, ha estat el motiu d’integració de la residència a la comunitat.\nPublicat per Albert Cunill a 12:13 Cap comentari:\nAmb el grup de Primer visitem el Projecte Mosaic\nAvui, dimarts 13 de maig, després de visitar la residència de Mutuam hem anat a visitar el Projecte Mosaic, ens han atès la Hélène (educadora social) i la Glòria (terapeuta ocupacional), junt amb usuaris experts que ens han explicat els serveis des d'una perspectiva d'usuari i vivenciada.\nAfavorir la seva inserció comunitària.\nPublicat per Albert Cunill a 12:00 Cap comentari:\nTancant la col·laboració amb Xalar, El Raig, la Residència d'avis i amb Càrites.\nEls quatre alumnes que en el darrer trimestre han participat en el projecte Xalar s'han acomiadat dels infants amb els quals han compartit una bona colla de tardes del dimecres. Han fet un berenar especial, han jugat, han fet fotos i les han imprès per a poder fer records ben personalitzats. Un bon detall !!!\nA la Residència d'avis de Navàs també han pogut acomiadar-se de les tres alumnes que en aquest darrer trimestre han estat aprenent i col·laborant en aquest servei. L'educadora social i la terapeuta ocupacional han preparat una presentació d'imatges de les moltes activitats que fan els avis, s'ha fet un berenar amb galetes, xocolata i beguda.... i els avis han fet uns detallets per a les tres futures integradores socials.\nDes del curs de català per a dones nouvingudes, especialment magrebines, en el qual també hi han participat tres alumnes, també han volgut fer uns detalls per tancar aquesta participació i relació. Les dones usuàries han cantat cançons tradicionals del Marroc, han omplert de bons desitjos a les alumnes que hi han pogut ser avui i també els hi han fet unes targes d'agraïment.\nAmb els nois i noies de Raig aquests darrers dies es va tancar el torneig de futbol, es va fer un joc que va implicar baixar fins a l'Ametlla de Merola, També una excursió fins el riu, amb guerra d'aigua inclosa.....\nPublicat per Albert Cunill a 13:54 Cap comentari:\nDurant el cap de setmana 3 i 4 de maig, en el marc de la fira de Navàs, s'ha celebrat la TICdate que ha aplegat empreses, entitats,... que tenen a veure amb el món de la tecnologia, la innovació i la creació. La família d'FP de Serveis Socioculturals i a la Comunitat hem volgut sumar-nos a la iniciativa i a l'estand de l'EDN hi hem muntat un taller per als nens i nenes que volguessin passar una bona estona mentre els pares, mares i acompanyants estaven pels Drones, les Google-glas i els enginys diversos que s'anaven presentant a la Pista Sant Jordi de Navàs.\nLa nostra proposta girava al voltant dels robots, en aquest cas els PLASTIBOTS, elaborats amb dues plastilines, una convencional i l'altra fabricada per nosaltres i conductora a nivell elèctric. La combinació entre les dues permetia elaborar petits robots als quals se'ls podia afegir leds, peces diverses reciclades de vells ordinadors, cables, etc. i la veritat és que el resultat i la participació durant tot el cap de setmana ha estat molt alta. Els infants podien elaborat el robot posant imaginació, creativitat, provant, remenant,... i si volien també se'l podien emportar per un mòdic preu.\nEl millor de tot ha estat la cara de satisfacció dels nens i nenes, i també de pares, mares, avis, tiets,... en comprovar que el seu robot feia llum !!!!\nEls de Segon visiten el Centre d'Apropament a la N...\nVisitem la Residència La Sardana de Mutuam-Manresa...\nTancant la col·laboració amb Xalar, El Raig, la Re...


L'Agència de Salut Pública de Barcelona confirma un brot de xarampió amb tres casos detectats\nACN Barcelona 07-02-2018 08:01\nXarampió . EIX\nL'ens subratlla que la malaltia circula molt poc, però alerta que és molt contagiosa\nL'Agència de Salut Pública de Barcelona ha confirmat la presència d'un brot de xarampió a la ciutat amb tres casos detectats. Els afectats són dues dones joves i un home que toca la quarantena, segons han explicat a l'ACN fonts de l'entitat sanitària. Ara s'estudia si hi pot haver algun altre cas positiu, fet que no es descarta perquè tot i que la malaltia circula molt poc, és altament contagiosa. De moment des del Servei d'Epidemiologia de l'Agència s'està fent un treball de cerca epidemiològica i s'està entrevistant els afectats. A banda, s'està avisant els centres sanitaris en el marc del protocol per evitar contagis. També s'estudia l'entorn dels afectats per si hi pogués haver algun altre cas. A banda, es repassen les vacunacions, que en adults de vegades són incompletes. La vacuna triple vírica és la que actua contra el xarampió.\nDes de l'Agència de Salut Pública de Barcelona es recorda que el 2017 hi va haver diversos brots de xarampió a Catalunya, i se subratlla que amb dos casos que estiguin relacionats –bé per compartir domicili o àmbits socials- ja s'activen les mesures previstes per a un escenari d'aquest tipus. En el cas que s'ha anunciat aquest dimecres, aquesta circumstància es dona.\nL'Agència de Salut Pública també recorda que la població de risc en el cas d'aquesta malaltia són els nadons i els nens més petits, però de la mateixa manera indica que en aquest segment de la població les cobertures vacunals són molt elevades. Per això els casos s'acostumen a produir entre persones més gran o entre el col·lectiu dels joves.


El masquefí Marc Ferrer triomfa a casa en el concert de presentació del seu nou projecte musical al Masquefa sona bé - Notícies de l'Ajuntament de la Vila de Masquefa\nEl masquefí Marc Ferrer triomfa a casa en el concert de presentació del seu nou projecte musical al Masquefa sona bé\nEl pianista masquefí Marc Ferrer va protagonitzar, diumenge, a la Sala Polivalent de La Fàbrica Rogelio Rojo, un lluït concert en el marc del cicle musical ‘Masquefa sona bé’. Amb aquesta actuació el pianista va presentar, a casa, el seu nou projecte musical en solitari, Marc Ferrer Trio. Després de molts anys formant part de diferents bandes i acompanyant diversos artistes, el músic masquefí ha decidit ara encapçalar una nova aventura.\nAixí, Masquefa va ser testimoni d’honor d’aquesta estrena. El trio, amb Marc Ferrer al capdavant, va interpretar algunes de les seves composicions pròpies i també temes clàssics del jazz i del blues. El concert, al qual van assistir gairebé 300 persones, va culminar amb un final apoteòsic, amb la pujada a l’escenari del reconegut saxofonista masquefí Dani Pérez, que va acompanyar el trio en la interpretació de les dues últimes peces.\nEl Cor Geriona prendrà el relleu el 17 de maig\nEl de Marc Ferrer Trio va ser el segon dels set concerts dels quals constarà aquesta segona temporada del cicle ‘Masquefa sona bé’. El proper concert es farà el diumenge 17 de maig, a les 6 de la tarda, i portarà fins a la Polivalent el Cor Geriona. Es tracta d’un cor de noies amb formació musical clàssica nascut l’any 2001 a l’Escola Municipal de Música de Girona. Sota la direcció d’Imma Pascual ha aconseguit alts nivells de musicalitat.\nAmb la participació al programa de TV3 ‘Oh happy day!’ Geriona ha esdevingut molt popular. Han editat discs i no han parat de fer concerts i d’explorar diversos estils musicals, malgrat que mantenen les seves arrels al repertori clàssic. La seva prioritat és oferir cant coral de qualitat. El treball, l’expressió i la passió pel que fan permeten que l’emoció brolli de les seves veus amb aparent facilitat.\nCategoria: GeneralPer Ajuntament de Masquefa 15/04/2015\nAnteriorPrevious post:Obertes les inscripcions al Curs de coneixement de la societat catalanaSegüentNext post:Dijous, 16 d’abril, sessió ordinària del Ple Municipal


juliol 2, 2022 +0034936530804 ctew@telefonica.net\nCTW SERVICES, NETEJA DE CISTERNES PROFESSIONALS I CERTIFICADES\nDes de l’any 1987 CTW Services és especialista en rentat interior de cisternes alimentàries i químiques amb qualitat SQAS.\nRestaurant l’Hostal, esmorzars, dinars i servei de cafeteria de qualitat a preus molt assequibles de dilluns a divendres.\nCTW SERVICES, RENTAT DE CAMIONS, CISTERNES I CAIXES.\nTENIM LA MAQUINÀRIA, L’EQUIP I L’EXPERIÈNCIA\nProp de 40 anys d’experiència avalen el servei de rentat de camions de CTW Services, que destaca per la seva excel·lència en els resultats.\nPreocupats sempre per la qualitat, CTW Services disposa de les certificacions de qualitat i seguretat més exigents de mercat. A més, el supervisor del servei té més de 35 anys d’experiència i els dos rentadors a cap fa dues dècades que es dediquen.\nNECESSITES UN ÀREA DE DESCANS AMB TOTS ELS SERVEIS?\nCTW Services disposa d’un espai ideal per descansar durant la ruta, amb una capacitat d’uns setanta vehicles.\nEl pàrquing de camions està obert les 24 hores i està vigilat tant per mitjà de càmeres com per personal.\nCTW SERVICES, COMODITAT I SERVEIS PER ESTAR MÉS A PROP DE CASA\nRENTAT DE CISTERNES\nTENS ALGUNA NECESSITAT ESPECIAL PER A LA TEVA ESTADA A CTW SERVICES? TRUCA’NS.\nCTW Services està molt a prop dels primers punts de ruta més usats pels professionals del transport, tant si fa nit per arribar fins al Port de Barcelona, l’Aeroport del Prat, la fàbrica SEAT de Martorell o la Zona Franca de la Ciutat Comtal, per fer una càrrega o descàrrega, com si prefereix fer una passejada per la ciutat de Barcelona mentre el seu vehicle està vigilat. En qualsevol cas, no trigarà més de 25 minuts a arribar al seu destí.\nA CTW Services tenim els permisos necessaris de les administracions i els segells de la més alta qualitat per poder exercir bé la nostra feina, és per això que NO pertanyem a cap associació nacional de rentadors.\nEL TEMPS I LA QUALITAT\nSÓN ELS NOSTRES MILLORS AVALS


Fàtima i les dissonàncies cognitives | Opinió | EL PAÍS Catalunya\n30 DES 2017 - 19:22\tCET\nLa cap de llista de Ciutadans, Inés Arrimadas. PAU BARRENA AFP\nPodem acceptar i fins i tot ser comprensius amb els pastorets portuguesos que ara fa un segle van patir una severa dissonància cognitiva i van creure, en un rapte de fe, que se'ls estava apareixent la Mare de Déu, però no per això ens passaria pel cap anar de peregrinació al Santuari de Fàtima. És més, precisament quan s'és comprensiu amb unes dissonàncies com aquestes, només es pot ser extremadament crític amb els qui (en aquest cas, les autoritats eclesiàstiques del moment, que de ben segur no patien aquestes mateixes dissonàncies) se’n van aprofitar i les van posar al servei dels seus propis interessos.\nCrec detectar últimament en alguns analistes oriünds de l'esquerra que van simpatitzar amb el procés bé podríem dir que fins ahir mateix (no tant perquè compartien plenament els seus objectius com perquè tendien a interpretar-lo de manera sistemàtica com una reacció a les polítiques del PP, i consideraven que tot el que fos plantar cara a la dreta havia de ser aplaudit per principi) un cert gir en el biaix del seu discurs. Vist que la llista de contradiccions i mentides del processisme començava a ser massa onerosa i, en conseqüència, de gairebé impossible justificació (resulta materialment impossible endossar-l’hi tot sempre a Rajoy), semblen haver decidit substituir aquesta última per l'exculpació. Així, comencen a proliferar articles i intervencions que proporcionen explicacions en termes de psicologia de masses a la fèrria actitud, inassequible no només al desànim, sinó també a la crítica i fins i tot en moltes ocasions a la menor consideració racional, dels votants independentistes.\nPerò, encara que comprenguem que a molts d'ells, per raons psicològiques insondables, els resulti extremadament difícil acceptar les opinions de l'adversari polític, sí que crec que cal reclamar-los alguna cosa infinitament més senzilla i és que, almenys, es creguin les pròpies. Podria dir-se, en aquest sentit, que per ventura el test més eficaç per mesurar el grau de fanatització d'algú no sigui tant la intensitat emotiva amb la qual assumeix determinades posicions, com l'escassa capacitat per proporcionar arguments sobre allò que declara opinar o, dit d'una altra manera, la nul·la resistència a defensar el contrari del que defensava fa un moment si això és el que se li indica i no comporta el risc de sortir de la pròpia ortodòxia.\nNo pretenc dur a terme una sumària valoració de tot un sector de votants. M'interessa més aviat cridar l'atenció sobre la forma concreta en què aquest sector ha gestionat en els últims mesos determinades afirmacions. Em limitaré, a continuació, a dos. En primer lloc, la que la candidata de Ciutadans, Inés Arrimadas, n’era en realitat de José María Aznar (afirmació també, dit sigui de pas, molt del gust de Podem). Als que han defensat tant aquesta tesi els tocaria ara extreure la conseqüència corresponent: el primer partit de Catalunya en vots i escons és el que està en la mateixa longitud d'ona que l'expresident del Govern espanyol, al seu torn a la dreta de l'actual, Mariano Rajoy. Però, sembla raonable pensar, no havien repetit fins a l'extenuació els portaveus de l'oficialisme català que el PP era una màquina de generar independentistes? No caldria dir llavors, aplicant la mateixa lògica discursiva, que l'independentisme és una màquina de generar partidaris d’Aznar? Els independentistes no se n’havien adonat o era exactament això el que buscaven?\nI què es pot dir, en segon lloc, del tòpic segons el qual el procés no podia ser entès a la vella manera, com una mobilització dirigida per una elit o minoria, sinó que sorgia de baix a dalt, absolutament al marge de cúpules de cap tipus. No obstant això, la sobtada paralització de mobilitzacions de tot gènere a partir d'un moment determinat (precisament quan certes cúpules van ser detingudes) sembla certificar, clarament, que en realitat aquestes mobilitzacions sempre van funcionar com aquell que diu a toc de pito. O és que algú es va a creure que unes multituds que, segons el relat oficial, es van llançar, valentes, als carrers l'1 d'octubre passat per votar al referèndum fins a sumar més de dos milions de persones, desafiant la repressió de la policia espanyola, ara s'han tornat porugues d'un dia per l’altre i no s'atreveixen a manifestar-se? O també: què se n'ha fet dels nombrosos "comitès de defensa de la república"? Mai van existir o és que no van ser convocats a actuar? En fi, hi ha algú aquí per respondre?


Sector energia a l'Àfrica Occidental. ACCIÓ - Agència per la Competitivitat de l'Empresa\nSector energia a l'Àfrica ...\nSector energia a l'Àfrica Occidental\nEl desenvolupament del sector petroli i gas upstream i downstream, així com la demanda creixent d'energia tradicional i alternativa obre la porta a oportunitats i necessitats de know-how i tecnologia en el sector energia.\nEl desenvolupament del sector petroli i gas en aquests països requereix un suport tecnològic i de know-how en molts casos no disponible localment. Les empreses clients són sovint empreses internacionals amb alta exigència tecnològica. Observem necessitats creixents de tecnologies i know-how per al desenvolupament de solucions per millorar l’accés a l’energia i l’electricitat de la població en zones urbanes i rurals. Molts d'aquests projectes compten amb finançament multilateral i existeixen oportunitats per desenvolupar projectes d´innovació per al desenvolupament de tecnologies adaptades a les necessitats locals amb un cost assequible per a la població de baix poder adquisitiu. Hi ha demanda per a la millora de l'eficiència energètica.


Notícies d'urbanisme a Roses - Empordà\nSílvia Ripoll: «L'urbanisme és un producte econòmic i turístic que dona valor afegit a Roses»\nDurant els pròxims mesos, l'Ajuntament crearà l'Aula Gastronòmica, adequarà l'itinerari geològic del Rocallam i treballaran per eliminar l'edifici Telefónica\nLa regidora Sílvia Ripoll AIDA VILAR\nLa regidora Sílvia Ripoll\nSílvia Ripoll (1973), llicenciada en Dret, compta amb una àmplia experiència al sector privat, treballant per l'empresa familiar del sector de la construcció i en una botiga de roba. Va entrar a l'Ajuntament de Roses el 2011, amb un mandat iniciat per Carles Pàramo i acabat per Montse Mindan. L'any 2015 no es va presentar, però va entrar com a càrrec de confiança el 2017. Des del 2019, Ripoll torna a ser al capdavant de la Regidoria d'Urbanisme.\n- Quins grans projectes ha abordat Roses en els últims anys?\n- Val a dir que, en els últims anys, Roses ha crescut molt en projectes importants. De moment, tenim dos projectes pràcticament acabats però aturats per culpa d'Endesa, que no hi ha aportat el subministrament elèctric: la SUF i la plaça del carrer Tarragona. Un gran projecte al municipi va ser la inauguració del tanatori de Mémora. Aquest és un servei molt important al municipi, i que ha estat molt ben acollit. A banda d'aquest projecte, també en tenim un de molt important, que és la museïtzació del castell de la Trinitat. En aquesta obra, com en tantes altres, hem intentat entendre l'urbanisme com un recurs econòmic i turístic. Urbanisme no és només posar una totxana, sinó que s'ha de plantejar com una oportunitat de millora de l'economia i el patrimoni local. Al final, l'urbanisme és un producte turístic que dona valor afegit.\n- Vostè va ser la impulsora de les subvencions del «Roses posa't guapa». S'hi seguirà apostant?\n- Sí! És una subvenció per a la reforma de les façanes d'habitatges. Vaig iniciar-ho l'any 2011, i és un projecte del qual n'estic molt orgullosa perquè veig que cada any s'esgoten els diners per a aquesta partida. Aquest any m'han adjudicat més diners per aquesta partida (145.000 euros), i hi ha una part especial per a les reformes en el marc d'activitats comercials i de restauració.\n- Què es farà, durant aquests quatre anys?\n- Tenim grans projectes. El primer és la creació de l'aula gastronòmica, sorgida dels Pressupostos Participatius, i que m'ho he pres com una cosa personal perquè l'he treballat molt. Tots els restauradors, pescadors i gent del poble s'han de fer seu aquest projecte, que espero que sigui una realitat l'any vinent. El pressupost per a aquesta obra és de 170.000 euros, es començarà a principis d'any i tindrà una durada aproximada d'uns sis mesos. En aquest espai, s'hi impartiran tallers de cuina i es promourà un nou producte turístic basat en la pesca. Encara no s'ha confirmat, però Ferran Adrià podria estar-hi implicat. Un altre projecte important serà l'adequació d'un recorregut geològic del Rocallam. A Roses tenim un aflorament geològic de fa milions d'anys, i que atreu molts estudiants i professionals d'arreu del món. Per potenciar aquest valor natural, amb una partida de 115.340 euros, primer de tot netejarem l'espai, ja que s'hi ha acumulat terres amb la construcció de l'entorn, i eliminarem plantes invasores. Després s'hi col·locarà una passarel·la de fusta i ferro, amb lluminàries i panells informatius. L'obra començarà al gener. A banda d'aquests dos projectes, també treballarem per eliminar l'edifici de Telefónica, a la Riera. És un centre d'operacions on hi ha tot el cablejat, però la companyia cada vegada necessita menys espai. Aquest any hem tingut tres reunions amb ells, i estan predisposats a marxar. Estem buscant un lloc on poder ubicar-los, i així enderrocar l'edifici i recuperar aquest espai de la Riera.\n- Teniu algun projecte relacionat amb places o carrers?\n- També en tenim. La plaça de la Llotja, per exemple, és una zona verda on ara la gent aparca. Nosaltres volem eliminar les zones d'aparcament i desenvolupar l'espai com a zona verda, amb jocs infantils i bancs. L'obra es començarà el gener amb un pressupost de 122.000 euros. A Santa Margarida, també adequarem la zona verda situada entre el carrer Riu Riudaura i el gran canal de Sta. Margarida, amb 149.000 euros. Pel que fa a carrers, tenim moltes partides petites per arranjar voreres, unes actuacions que els veïns consideren molt necessàries i que demanen tot sovint.\n- I a llarg termini, què es treballa des del consistori?\n- A llarg termini, volem fer un projecte per dinamitzar l'espai de l'antiga depuradora de marisc, propietat del Ministeri de Transició Ecològica. Amb l'alcaldessa volem anar a Madrid per mirar de trobar una sortida a aquest espai d'àmbit turístic i relacionat amb el mar, ja que és un lloc únic del litoral català. Un altre projecte ambiciós és la creació d'una àrea econòmica, una idea amb la qual estem d'acord els tres partits que governen. Hem de créixer econòmicament, i la prosperitat econòmica no es crea construint habitatges, sinó generant espais de treball on la gent pugui guanyar-se la vida. Hem d'estudiar on ubicar-la. Altres projectes que hem d'anar treballant són la creació d'uns aparcaments a les cales del cap de Creus, una pista d'atletisme, i impulsar subvencions que fomentin la renovació del parc urbà que tenim, més que no pas la nova construcció.\n- Quina és la gran obra que queda pendent per executar?\n- La gran obra per executar és l'allargament del passeig i la creació d'un aparcament davant del mar. L'àmbit d'actuació seria des de l'Hotel Rambla Mar, on hi ha el pàrquing, fins a l'entrada del port nàutic. Aquesta seria una de les obres que marcaria la Roses del futur. El projecte ja està fet, perquè va sorgir d'un concurs, i ara tenim l'obligació moral d'executar-lo. El gran debat que ara tenim sobre la taula és si cal un aparcament subterrani o no. Per una banda, cal examinar si hi ha viabilitat econòmica per fer aquest projecte. Per altra banda, hem demanat un informe a un enginyer perquè examini si seria possible fer un aparcament davant del mar, pel tema de la inundabilitat i del canvi climàtic, que afecta el nivell del mar.\n- Hi ha problemes d'inundabilitat, a Roses?\n- Segons els estudis de l'Agència Catalana de l'Aigua, sí. Actualment, a Roses, estem en un moment de planejament molt delicat i complicat, i bàsicament es deu a tres raons. El primer es deriva d'un informe recent de l'ACA, que va publicar un mapa amb totes les zones que tenien risc d'inundació, i Roses hi és. És el Pla de Gestió de Risc d'Inundacions. Això significa que qualsevol permís o llicència de construcció que els ciutadans ens presentin per a algun projecte situat en terreny inundable, nosaltres haurem de passar-lo prèviament a l'ACA, ja que la considera una zona de risc. En aquest punt, ells haurien d'adjudicar un seguit de directius a seguir. Paral·lelament, i relacionat amb això, hem encarregat un estudi de totes les actuacions necessàries per minimitzar els riscos d'inundabilitat de tot el municipi, i sobretot a Santa Margarida, que està plena de rieres.\n- Quin és el segon problema existent, en qüestions de planejament?\n- És l'anomenat Pla Director Urbanístic de Revisió dels Sòls no Sostenibles del Litoral Gironí. Aquesta és una nova normativa que prové de la Generalitat, i que està aprovada inicialment, el que significa que els municipis afectats poden fer al·legacions. Si s'acceptés aquest Pla Director, ens posaria tot el municipi potes amunt, ja que ens obligaria a modificar els nostres plans. Aquesta regulació el que fa és desclassificar sòls urbanitzables. La Generalitat considera que si en 40 anys no s'han desenvolupat, no es farà ara, i cal convertir-los en no urbanitzables. A efectes pràctics, això vol dir que només podríem créixer urbanísticament per la zona Sud-2, l'antic ARE (Àrea Residencial Estratègica). És la zona de l'escola Montserrat Vayreda i el Pavelló. Pel que fa a la zona Sud-8, situada a l'entrada del municipi, no la desclassifiquen, però sí que limiten una mica la possibilitat de créixer en habitatge.\n- Quants nous habitatges es veurien afectats per aquesta nova regulació?\n- El sector privat calculava construir un total de 7.000 habitatges a tot Roses, i si el pla s'apliqués, la xifra baixaria als 1.000. Vist que és possible que no puguem créixer, haurem de renovar el nostre parc urbà, i per aquesta qüestió estaria molt bé treballar amb subvencions relacionades amb els immobles, com ara bonificacions per la col·locació d'ascensors o instal·lacions elèctriques, per exemple.\n- I hi ha un tercer projecte, oi?\n- Sí, el Pla Local d'Habitatge. Es basa a radiografiar tot el parc d'habitatge que tenim. Això ens permetrà veure les nostres necessitats d'habitatge real, a més d'examinar altres aspectes com la demanda de tipus d'habitatge o com abordar la rehabilitació del centre històric.\n- Tots aquests tres estudis relacionats amb el planejament municipal es recolliran en el nou POUM?\n- La intenció és aquesta. De fet, aquests continguts i estudis paral·lels els fem per donar valor al nou POUM, el Pla d'Ordenació Urbana Municipal. L'antic POUM es va tombar el 2016 perquè li mancava, precisament, l'estudi d'inundabilitat. Aquest projecte l'havia creat l'equip de govern de la Magda Casamitjana, i es va aprovar abans que entréssim nosaltres, el 2010. Actualment es treballa amb el planejament de l'any 1992, al qual li anem fent modificacions puntuals, però ja és antic. Pel que fa al nou POUM, la voluntat és encarregar-lo l'any vinent, i ara hi estem treballant.\nEl projecte de la SUF, aturat per problemes amb les obres i la llum\nUn dels projectes que Roses arrossega des de ja fa un temps és l'obra de la SUF, que hauria d'haver estat acabada el 2017. Des dels inicis ha existit un estira-i-arronsa amb l'empresa adjudicatària de l'obra, ja que no complien els terminis. «Se'ls va donar diversos vots de confiança, però no complien», explica la regidora. Finalment, l'equip de govern va decidir rescindir el contracte. A banda del problema amb la constructora, avui hi ha un problema afegit relacionat amb el subministrament elèctric, i és que Endesa no fa les connexions pertinents. Respecte a aquest tema, Mindan ha «demanat auxili» al conseller de la Generalitat per resoldre el problema. «Com a equip de govern, hem fet tot el possible per solucionar-ho», explica Ripoll.\nA partir de l'1 de gener s'eliminen les marquesines de bars de Roses. Comarca


El Lleida guanya a l’Ebre (1-0) i torna a estar a un punt del play off\n18/03/2018 a les 21:36\nUn gol de Javi López en el minut 86 dóna un triomf vital als blaus\n© Javi López celebra el gol que donava la victòria al Lleida davant de l'Ebre.\nEl Lleida Esportiu ha aconseguit un triomf agònic i, alhora, vital en les seues aspiracions de classificar-se per al play off en derrotar l’Ebre gràcies a un gol de Javi López en el minut 86. Amb aquests tres punts, els blaus s’han tornat a situar a un sol punt del play off, tenen a sol tres el tercer lloc i a quatre el segon.\nEl Lleida ha tret petroli d’un partit molt dur i treballat en el qual, com la temporada passada, l’equip saragossà ha venut molt cara la seua derrota. Els homes de Gerard Albadalejo han dominat gairebé sempre el joc, però ha faltat profunditat sobretot en la primera meitat. Tampoc no ha fet gran cosa l’Ebre més que defensar-se molt bé i contrarestar el joc combinatiu local.\nEn la segona meitat el Lleida s'ha mostrat una mica desordenat en la recta final, després de la substitució d’Albístegui per Jordi Martínez que ha deixat sense referent al centre del camp lleidatà, però Gerard Albadalejo ha rectificat i l’entrada de Valiente ha tornat l’equilibri i l’ordre. Més influència ha tingut l’entrada en el camp de Joel Huertas com a revulsiu. Amb ell, amb ruleta inclosa, s'ha iniciat l’acció del gol, que ha continuat Juanto obrint a la banda a Aitor Núñez qui ha centrat al cor de l’àrea perquè emergís Javi López i d’una gran rematada de cap aconseguís un gol que val el seu pes en or.\nEl Lleida visitarà la pròxima jornada el Vila-real B, dissabte a les 18.00, en un altre partit clau ja que l’equip castellonenc és ara tercer i avantatja en només tres punts els lleidatans. El club ha organitzat autocars per acompanyar l’equip.\n4.Denuncien un bar de Lleida que seguia obert de matinada amb set persones i en detenen una...\n5.El lleure nocturn clama per obrir després d'un botelló amb 2.000 persones a Lleida


Arriba l'estabilitat i l'augment de temperatures\nD’entre la previsió, destaca l’estabilitat del temps i la pujada progressiva de les temperatures.\nUn dia més coneixem la informació meteorològica de la mà d’en Josep Pascual de l’Observatori de l’Estartit. Al llarg de l’entrevista, Pascual fa balanç del temps del darrer cap de setmana i avança la previsió per aquesta setmana entrant. D’entre la previsió, destaca l’estabilitat del temps i la pujada progressiva de les temperatures al llarg dels pròxims dies.\nSobre aquest cap de setmana anterior, Pascual defineix el temps de tranquil. Afegint que viurem estones de sol tot i la variabilitat del cel, i una pujada de les temperatures amb tramuntana suau.\nInicialment, conversem amb en Josep Pascual sobre la xafogor que comença a notar el nostre cos: La qual és el resultat de la combinació de l’arribada de temperatures més altes amb nivells importants d’humitat al territori.\nArriba l’estabilitat del temps\nEn segon lloc, entrant en la previsió d’aquesta setmana actual, en Josep avança que viurem un temps estable sense grans canvis. Amb vents fluixos i un cel de nuvolades.\nD’altra banda, respecte la situació anterior, aquesta pot provocar algun banc de boira amb sensació de fred a la línia de costes del territori.\nFinalment, preguntat sobre la dinàmica meteorològica del darrer mes, Pascual comenta que hem viscut el temps típic d’un maig de fa anys. Un maig que s’allunya dels maigs calorosos als quals estàvem acostumats.\nPodeu accedir a l’entrevista completa amb en Josep Pascual de l’Observatori de l’Estartit a l’enllaç de continuació.


Un adeu digne a la mascota\nInstal·lacions del centre.\nActualitzada 14/09/2021 a les 12:02\nSi bé no és la part més important del dol, és certament un acte necessari. Acomiadar-se d’una manera digna d’un ésser estimat ajuda a afrontar la pèrdua. Ho saben bé els responsables d’Argos, la nova incineradora de mascotes que obre les portes al Principat. Un espai ubicat a la parròquia d’Encamp que ha nascut amb la finalitat d’oferir un servei de qualitat on poder dir l’últim adeu als animals que ens han acompanyat durant anys.\nDe fet, fins ara, quan un animal de companyia es moria al país només hi havia l’opció d’exportar les seves restes a França o a Espanya per procedir amb la incineració individual. Un procés que es podia arribar a allargar tres mesos, un moment en què segurament el propietari ja es trobava en un estadi més avançat del dol. També existia la possibilitat d’incinerar l’animal en un forn crematori col·lectiu, un espai, però, on també es du a terme la crema de restes càrnies i de residus.\nDes d’Argos s’informa que a més d’oferir el servei d’incineració dels animals de companyia –que disposa de les modalitats bàsic, premium i col·lectiva en funció del tipus d’urna i de si es fa amb altres mascotes, també compta amb una sala de vetlla per poder acomiadar els animals d’una manera més propera.


Rafa Nadal, sincer a televisió: anècdotes de la boda, paternitat i una por Rafa Nadal, sincer a televisió: anècdotes de la boda, paternitat i una por – El Món\nRafa Nadal, sincer a televisió: anècdotes de la boda, paternitat i una por\nL'exitós tenista ha concedit una entrevista a Bertín Osborne en la qual ha fet confessions íntimes\nRafa Nadal Telecinco\nJennifer Navarro 07/11/2020 10:06 am\nNo ha pogut ser. Els teleespectadors de Telecinco esperaven amb molta curiositat l’entrevista de Rafa Nadal a Mi casa es la tuya, principalment perquè podrien tafanejar per primer cop com és la casa de l’exitós tenista. Bertín Osborne no va aconseguir, però, que el mallorquí obrís les portes de la seva mansió. En comptes d’això, van realitzar l’entrevista en les instal·lacions de la seva acadèmia. Va suposar una petita decepció, sí, però durant la conversa va deixar anar confessions personals que van compensar-ho.\nRafa Nadal mai no ha estat obert amb la premsa pel que fa a la seva vida privada. Fins fa poc, només se sabia que sortia des de feia més d’una dècada amb una amiga d’infància, la Mery Perelló. Coneguda popularment com a Xisca, sempre la vèiem al seu costat en les múltiples competicions que ha realitzat. El setembre passat van decidir fer el pas i casar-se, després de 14 anys junts. Ara són molts els que es pregunten quan arribarà el bebè, una pregunta que Bertín també li ha fet.\n“Sí que volem nens, a mi m’han agradat sempre. De fet, pensava que ja en tindria algun amb aquesta edat… Volíem ser pares quan em retirés, que pensava que seria al voltant dels 30 anys… Però tenim un problema, que encara segueixo”, reia en un atac de sinceritat.\nSobre la seva relació, ha deixat clar que són cada vegada més còmplices i que no van tenir cap discussió durant el confinament: “Sempre li dic Mery. Ara bé, quan hi ha una mica de tensió m’agrada dir-li Maria Francisca. El problema és que mai no tenim tensió. La nostra relació és senzilla i bona”. Unes paraules que li donaven ales per comentar una anècdota de la boda: “Jo sempre he estat molt impuntual, sempre. I Mery va voler venjar-se el dia que ens vam casar. M’ho va retornar multiplicat per 20… I és que va endarrerir la seva arribada a l’altar tot el que va poder. Farta d’esperar, segura que va pensar que ara el que esperaria seria jo”.\nEl tenista també va reconèixer algun episodi encara més íntim, com detalls de la seva infància o alguna de les seves pors: “Jo vaig ser molt feliç de petit, no volia fer-me gran. Mai no m’ha vingut de gust avançar. Era un nen molt tímid i obedient, segons diuen era un bon noi. Des de petit, però, i encara ara, em fa por la foscor. No puc anar al llit a les fosques, sempre tinc la televisió encesa… Quan ja era bastant gran, seguia apareixent al llit dels meus pares o de la meva germana”.\nUn Rafa Nadal proper i simpàtic que ha aconseguit captivar l’audiència, que s’ha incrementat aquesta setmana arribant a un bon 16,2% de share.